ועדת הכנסת, כנסת 15, פרוטוקול מספר 150, 2000-12-20 09:00

סאלח טריף: אני מתכבד לפתוח את הישיבה.

סאלח טריף: הסעיף הראשון שעל סדר היום: בקשה לאפשר שידור חדשות בשפה הרוסית במסגרת שידורי הטלוויזיה מהכנסת בערוץ השני של רשות השידור.

סאלח טריף: מר בראל, אנחנו נציג את העניין.

יוסף בראל: בימים אלה במיוחד, אנחנו מבקשים לשדר מהדורה ברוסית כל ערב.

יוסף בראל: עד היום הסתפקנו בפעמיים בשבוע, בימי ראשון וחמישי, בגלל שידורי הכנסת.

יוסף בראל: אני פונה אליכם, שתאפשרו לנו חלון של חצי שעה, משעה שבע וחצי ועד שמונה בערב, כדי שנוכל לשדר חדשות ברוסית, כי אין אלטרנטיבה אחרת.

יוסף בראל: יש מספר רב מאוד שמוערך כמעל לחצי מיליון איש, שלא יודעים אלא את השפה הרוסית ואין להם מהדורה בשפה שלהם בשום מקום אחר.

יוסף בראל: המקום היחיד זה בערוץ שלנו.

יוסף בראל: לכן, הבקשה היא שתאפשרו לנו לעשות זאת.

יוסף בראל: אני מבטיח לכם אחד משני דברים: שבאותו פרק זמן אנחנו נקליט את המשך הדיון במליאה, או שהמליאה תצא לאתנחתא קצרה בזמן שידור החדשות.

יוסף בראל: אם תעשו דבר כזה, זאת ג'סטה גדולה מאוד וזאת גם אחריות.

סאלח טריף: בחודשיים הקרובים לא תהיה מליאה ואז בעיה אחת פתורה.

סאלח טריף: לכן חשבתי, שיש לאפשר זאת ותוך כדי כך נקיים משא ומתן בישיבות שלנו, לקראת השידורים ושינוי השידורים ונדון בכל המכלול.

סאלח טריף: באופן עקרוני, אני מבקש לאשר את העניין לחודשיים וחצי הקרובים ותוך כדי כך אנחנו נתאם ונסגור מה תהיה מתכונת השידורים ואיך תשתלב מהדורת החדשות ברוסית בשידורים האלה.

יוסף בראל: אני מבקש מיושב ראש הוועדה, שיזכור את העניין הזה בשבועות הקרובים, כשיש לכם חופשה.

יוסף בראל: ..

סאלח טריף: אני מתכוון לכך ולכן בואו נסגור שבחודשיים וחצי הקרובים תשודר מהדורת חדשות ברוסית בשעה שבע וחצי ותוך כדי.

סאלח טריף: ..

סגן מזכיר הכנסת דוד לב: זאת אומרת שאתה חותך את השידור?

סאלח טריף: אנחנו יוצאים עכשיו ממילא לפגרה.

סאלח טריף: ואז, תוך כדי זה נחזור ונתאם ונסגור את המתכונת של השידורים וכן הלאה.

סאלח טריף: זו ההחלטה שלנו כרגע ובהמשך נשב ונדון ביחד מה עושים.

סאלח טריף: תודה רבה.

סאלח טריף: בעד – 2

סאלח טריף: נמנעים - אין

סאלח טריף: אני מאוד מודה לכם.

אתי בן-יוסף: מה בעניין חוק שידורי טלוויזיה?

סאלח טריף: העברנו את החוק בקריאה ראשונה ואנחנו צריכים להעביר אותו לקריאה שניה ושלישית.

סגן מזכיר הכנסת דוד לב: ממתי יתחילו שידורי החדשות ברוסית?

סגן מזכיר הכנסת דוד לב: אני מציע שזה יתחיל עם יציאת הכנסת לפגרה עכשיו, כי זה לא מפריע לשום דבר.

סגן מזכיר הכנסת דוד לב: תוך כך נראה ונבדוק מה העיתוי המתאים.

סאלח טריף: זה מה שסוכם.

ארבל אסטרחן: ועדת הכנסת לא יכולה לאשר את העניין הזה.

ארבל אסטרחן: הלכתי עכשיו לברר את הנושא...

סגן מזכיר הכנסת דוד לב: זה לא כל כך פרובלמטי, כי ההסכם עם רשות השידור פג ב-31 בדצמבר ובלאו הכי אנחנו חותכים אותו כי רשות השידור.

סגן מזכיר הכנסת דוד לב: ..

סאלח טריף: זה בדיוק מה שאמרנו.

סאלח טריף: גברת אסטרחן לא היתה כאן פשוט.

סגן מזכיר הכנסת דוד לב: במסגרת הזאת, אנחנו נדון גם בשינוי שיאפשר.

סגן מזכיר הכנסת דוד לב: ..

סאלח טריף: זה בדיוק מה שאמרתי, שהיות ויוצאים לפגרה ואין ישיבות במליאה, אמרתי שבחודשיים האלה נדון אתם במתכונת השידורים.

ארבל אסטרחן: בשבוע הבא תהיה מליאה, אז ישדרו על המליאה?

סאלח טריף: לא יהיה שידור בזמן המליאה.

סאלח טריף: את לא היית כאן, סגרנו את זה.

סאלח טריף: תסמכי עלינו קצת.

סאלח טריף: רבותיי, אתמול העברנו בקריאה ראשונה את הוראת השעה להארכת תוקף ההסכם עם רשות השידור בעניין שידורי ערוץ 33 מהכנסת.

סאלח טריף: מדובר על הארכה גם לשנת 2001 והוראת שעה שהוארכה במשך השנים האחרונות ואנחנו נאריך אותה בעוד שנה.

סאלח טריף: "הצעת חוק שידורי טלוויזיה מהכנסת (הוראת שעה)(תיקון מס' 2), התשס"א-2000.

סאלח טריף: בחוק שידורי טלוויזיה מהכנסת (הוראת שעה) התשנ"ז-1977, בסעיף 2(א), במקום "1999 ו- 2000" יבוא "1999, 2000 ו-2001".

סאלח טריף: זו משמעות החוק, הארכת תוקף הוראת השעה לשנת 2001.

סאלח טריף: זה חוק שהעברנו בקריאה ראשונה ומדובר בהארכה לעוד שנה.

סאלח טריף: האם יש למישהו הערה או התנגדות?

סאלח טריף: אנחנו מאשרים את זה לקראת קריאה שניה ושלישית.

סאלח טריף: אנחנו מבקשים לשחרר מחובת הנחה את הצעת החוק הזו.

סאלח טריף: אנחנו מאשרים את שחרור החוק מחובת הנחה, כדי שאפשר יהיה להעלות את זה לקריאה שניה ושלישית.

אופיר פינס-פז: אני מבקש הסתייגות קטנה לעניין הזה.

אופיר פינס-פז: הסתייגות קטנה ולא מהותית.

אופיר פינס-פז: 3.

אופיר פינס-פז: הצעת חוק חסינות חברי הכנסת, זכויותיהם וחובותיהם (תיקון מס' 24)(שירותי תקשורת ועיתונים), התשס"א-2000

סאלח טריף: את הצעת חוק חסינות חברי הכנסת גם העברנו אתמול?

אתי בן-יוסף: כן.

ארבל אסטרחן: היתה הצעה מטעם הוועדה שכבר דנו בה והכנו אותה.

ארבל אסטרחן: מדובר בהתאמת חוק החסינות להמלצות ועדת גלנור בנושא שירותי התקשורת ועיתונים.

ארבל אסטרחן: מדובר על שינוי הסעיף, סעיף 11 בחוק החסינות, שדן היום בנושא של מתן שירותי תקשורת, טלפונים עיתונים וכולי.

ארבל אסטרחן: ההצעה הזאת באה בעצם להגדיר בסעיף 11 לחוק החסינות, את המסגרת הכללית וכל ייתר הפרטים יקבעו על ידי ועדת הכנסת וזה בנוסף לנושא של פרסומים של הממשלה.

ארבל אסטרחן: בדוח ועדת גלנור מוצע שחברי הכנסת יהיו זכאים אך ורק לפרסומים רשמיים ולא לכל פרסום.

סאלח טריף: הגבלנו את זה לפרסומים רשמיים כדי שלא ינצלו את העניין.

סאלח טריף: יש מקומות לשיפור?

סאלח טריף: גברת אסטרחן אולי יש לך מחשבה אחרת?

ארבל אסטרחן: לא.

סאלח טריף: אני מבקש לאשר את הצעת חוק חסינות חברי הכנסת, זכויותיהם וחובותיהם (תיקון מס' 24)(שירותי תקשורת ועיתונים), התשס"א-2000 לקריאה שניה ושלישית.

סאלח טריף: בעד – 3 נגד – אין נמנעים – אין

סאלח טריף: אנחנו נעביר את ההצעה לקריאה שניה ושלישית.

סאלח טריף: אני גם מבקש פטור מחובת הנחה לחוק הזה, כדי שאפשר יהיה להעלות אותו היום, לפני היציאה לפגרה.

סאלח טריף: בעד – 3 נגד – אין נמנעים – אין

סאלח טריף: החוק שוחרר מחובת הנחה.

סאלח טריף: תודה.

סאלח טריף: 4.

סאלח טריף: קביעת סדרי דיון לחוק מימון מפלגות

סאלח טריף: מונחת בפניי בקשה של יושב ראש ועדת הכספים, חבר הכנסת גולדשמידט, לקביעת סדרי דיון לחוק מימון מפלגות (בחירות מיוחדות) לפי סעיף 131 לתקנון הכנסת: "אבקש לקבוע סדרי דיון מיוחדים לעניין הצעת חוק מימון מפלגות (תיקון 22 והראות שעה ומימון בחירות מיוחדות)".

סאלח טריף: אני מבקש לעבוד לפי אותה מתכונת.

סאלח טריף: כמה הסתייגויות היו לחוק?

תמי בן-חיים: יש מעל מאה הסתייגויות וזאת הסיבה שזה לא הונח עדין במליאה וזה עדין בשכפולים, כי רק אתמול בלילה, מאוחר מאוד...

סאלח טריף: כמה מסתייגים יש?

תמי בן-חיים: יש מעט מסתייגים.

תמי בן-חיים: חבר הכנסת קליינר הגיש כמאה הסתייגויות.

אופיר פינס-פז: כל מסתייג 10 דקות.

אופיר פינס-פז: ..

סאלח טריף: אני רוצה לקיים הצבעה על כך שיש סיבה מיוחדת שהעניין הזה ידון בסדר דין מיוחד ויוצא מן הכלל.

סאלח טריף: יש נימוק טוב לכך, מי בעד?

סאלח טריף: בעד – 3 נגד – אין נמנעים – אין

סאלח טריף: תודה.

סאלח טריף: לפי סעיף 131 לסדר דין מיוחד, אני מבקש לקבוע 10 דקות לכל מסתייג ובלבד שמיד לאחר ההסתייגויות תהיה הצבעה.

סאלח טריף: מי בעד?

סאלח טריף: בעד – 3 נגד – אין נמנעים – אין

סאלח טריף: הסעיף אושר.

ארבל אסטרחן: לא שמעתי לגבי החוק הזה, אבל בעקרון, אם יש חוק שנטענת איזו שהיא טענה למשל בנושא של פגיעה בשיוויון, אז כן נדרש רוב של 61.

אופיר פינס-פז: למה?

אופיר פינס-פז: אז נגיד שחבר כנסת אומר שיש פגיעה בחופש השיוויון, אז מה?

אופיר פינס-פז: הוא בר סמכא?

ארבל אסטרחן: אם אכן נטען כך, צריך רוב של 61.

ארבל אסטרחן: למשל, חקיקה שנוגעת לזמני שידור, כשנשמעו טענות שזה גורם לפגיעה בשיוויון, נדרש רוב של 61 חברי כנסת.

ארבל אסטרחן: 5.

ארבל אסטרחן: בקשה לשחרור הצעות חוק מחובת הנחה על שולחן הכנסת

סאלח טריף: אני מבקש להביא בפניכם בקשה של יושב ראש ועדת החוקה חוק ומשפט: "במצורף הצעת חוק הבחירות לכנסת ולראש הממשלה (תיקון מס' 42) (יום שבתון בבחירות מיוחדות לראש הממשלה), התשס"א-2000, אשר הונחה אתמול על שולחן הכנסת לקריאה ראשונה.

סאלח טריף: כמו כן, מצ"ב נוסח הצעת חוק הבחירות דרכי תעמולה (תיקון – סמכויות אכיפה) אשר תונח היום על שולחן הכנסת לקריאה ראשונה.

סאלח טריף: את שתי הצעות חוק אלה יזמה ועדת החוקה, חוק ומשפט, ויש להשלים חקיקתן עוד לפני הבחירות ביום 6.2.01.

סאלח טריף: אבקש את אישור ועדת הכנסת להביאן לקריאה ראשונה ואחר כך לקריאה שניה ושלישית ביום ההנחה.

סאלח טריף: "

סאלח טריף: אני מבקש לאשר את הבקשה.

סאלח טריף: מי בעד?

סאלח טריף: בעד – 3 נגד – אין נמנעים – אין

אריה האן: יש שחרור מכל הקריאות?

סאלח טריף: כן, מכל הקריאות.

סאלח טריף: 6 6.

סאלח טריף: פניית יו"ר ועדת החוץ והביטחון למיזוג הצעות חוק

סאלח טריף: יש בפניי פניה של ועדת החוץ והביטחון, מיזוג הצעות חוק של משפחות שכולות: "הוועדה המשותפת (חו"ב – עבודה ורווחה) דנה בהצעות חוק חיילים שנספו במערכה (תגמולים ושיקום) (תיקון – תגמול להורים שכולים), התש"ס-2000 (פרטיות).

סאלח טריף: במהלך הדיונים הושגה הסכמה בין משרד הביטחון לנציגי ההורים השכולים שעל בסיסה עברו אתמול הצעות חוק ממשלתיות בקריאה ראשונה.

סאלח טריף: על דעת יוזמי הצעות החוק הפרטיות, ח"כ דליה רבין-פילוסוף וח"כ דוד טל, החליטה הוועדה לבקש את אישור ועדת הכנסת למיזוג הצעות החוק הפרטיות עם הצעות החוק הממשלתיות בנדון, להצעת חוק אחת.

סאלח טריף: " מי בעד?

סאלח טריף: בעד – 3 נגד – אין נמנעים – אין

סאלח טריף: הבקשה אושרה.

סאלח טריף: 7.

סאלח טריף: בקשות להעברת הצעות חוק מוועדה לוועדה אחרת

סאלח טריף: "ביום 13/12/00 העבירה מליאת הכנסת את הצעת חוק פיצוי בשל פגיעה על רקע השתייכות למוצא לאומי – (תיקוני חקיקה), לוועדת החוקה חוק ומשפט.

סאלח טריף: הצעת חוק זו הוכנה לקריאה ראשונה בוועדת הכספים ועל כן יש להחזירה לוועדה זו להכנה לקריאה שניה ושלישית".

סאלח טריף: אנחנו ממליצים להעביר את הצעת החוק הזו לוועדת הכספים.

סאלח טריף: מי בעד?

סאלח טריף: בעד - 3 נגד – אין נמנעים – אין

סאלח טריף: נא להעביר זאת לוועדת הכספים.

סאלח טריף: 8.

סאלח טריף: סדרי ישיבות הכנסת בשבוע הבא

"יושב ראש הכנסת, בתוקף סמכותו על פי סעיף 27 לתקנון הכנסת, לאחר שהתייעץ בסגניו ממליץ בפני ועדת הכנסת שישיבות הכנסת בשבוע הבא, שבוע החנוכה.

.."

יהיה כדלקמן: יום שני, 25 בדצמבר, לא תתקיים ישיבת מליאה.

יהיה כדלקמן: ישיבות הוועדות יתקיימו כרגיל..." למה ישיבות הוועדות יתקיימו כרגיל?

יורי שטרן: למה אין ישיבות מליאה?

יורי שטרן: אני לא מבין.

סאלח טריף: יש חגים.

סאלח טריף: "ביום שלישי, 27 בדצמבר, ישיבת הכנסת תיפתח בשעה 15:00 ותסתיים בשעה 17:00.

סאלח טריף: מיד עם תום הישיבה יתקיים בטרקלין הטקס המסורתי של הדלקת נרות חנוכה.

סאלח טריף: " אני מבין שלא יהיו הצבעות ביום הזה.

בשעה 11: בואו נעבור סעיף סעיף.

בשעה 11: אני רוצה לדעת לגבי יום שלישי, שבו יתקיימו שלושה חגים של שלושת הדתות.

בשעה 11: ביום שני אין כנסת וזה יפה מאוד.

בשעה 11: ביום שלישי, שלא יהיו הצבעות.

בשעה 11: אני מבקש שביום רביעי נעשה את הכנסת באופן מרוכז?

בשעה 11: ביום רביעי משעה מסויימת וביום חמישי.

בשעה 11: למה צריך לפצל את הפיצולים האלה?

בשעה 11: יום חמישי מקובל על האחרים, בדקתי זאת, אז למה שלא נעשה את זה מיום רביעי אחרי הצהרים, כשכל החגים יסתיימו?

שאול יהלום: לא הסתיימו.

שאול יהלום: מדליקים נרות חנוכה.

אריה האן: יושב ראש הכנסת יכול לבקש מוועדת הכנסת והוא לא צריך את הסגנים, אבל, בישיבת הנשיאות, מתוך הכבוד שהוא נותן לסגנים, הוא הביא את זה להתייעצות.

אריה האן: בהתייעצות אמר חבר הכנסת דהאמשה, שבעניין החג שבסיום חג הרמאדאן, יש בעיה כי הם עוד לא יודעים ברגע זה האם היום הקובע להם הוא יום שלישי או רביעי.

אריה האן: זה קשור בירח.

אריה האן: אמר חבר הכנסת דהאמשה מה שאמר ונאמר לו שיקבעו את יום שלישי או יום רביעי, כאותו יום שיהיה בעייתי בהצבעות, אבל לא דובר על יומיים.

אריה האן: בכדי שיהיה גילוי נאות, אחרי שכתבתי את המכתב הזה ואחרי שהעברתי אליך, אדוני היושב ראש, את המכתב הזה, פנה אלי חבר הכנסת דהאמשה והסברתי לו לגבי יום שלישי, שהוא גם היום המסורתי בכנסת שחגגים את הדלקת הנרות עם כל חברי הכנסת והעובדים והילדים והנכדים וכולי.

אריה האן: הוא הבין את העניין לגבי יום שלישי ואמרתי לו שאם ביום שלישי יחול החג שלהם, אז נתאם אתם אם יהיו הצבעות שהם יתנגדו להם...

אופיר פינס-פז: לא תהיינה הצבעות.

אריה האן: חבר הכנסת דהאמשה הציע לא לקיים הצבעות ביום רביעי והוא הציע שנקיים ישיבה ביום חמישי.

אריה האן: אני מניח את זה על השולחן.

אריה האן: אמרתי את זה ליושב ראש הכנסת רגע לפני שירדתי לכאן כי המכתב כבר היה פה.

אריה האן: אמר לי היושב ראש: תשאיר את זה לוועדת הכנסת.

יורי שטרן: לגבי שבוע הבא, לא ברור לי למה אין מליאה.

יורי שטרן: בכל השנים הקודמות אלה היו הימים של ימי התקציב והחגים היו אותם חגים.

יורי שטרן: אבל בגלל שהיו דיוני התקציב אף אחד לא העיז בכלל לומר משהו.

יורי שטרן: למה הפעם, באמצע כל מיני אירועים שמחייבים במה פרלמנטרית, כל מיני שביתות וכל מיני דברים שאין לאנשים לאן לפנות, אנחנו מפזרים את הכנסת?

יורי שטרן: מילא, אם היו בחירות לכנסת, אז זה היה ברור.

יורי שטרן: אני לא מבין למה ביום שני, שמבחינת החקיקה הוא יום של חקיקות ממשלתיות ואין פה סכנה שמשהו פופוליסטי יקרה, למה שביום שני לא תתקיים ישיבה והיא תיגמר מוקדם יותר, כמו ביום שלישי בשעה 17:00?

יורי שטרן: אני גם בעד זה שתהיה מליאה ביום חמישי במקום ביום שני, זה מקובל עלי.

יורי שטרן: אבל לא לפזר את הכנסת בפועל.

סאלח טריף: נדמה לי שהיית בעד חוק פיזור הכנסת ואתה אומר עכשיו לא לפזר.

יורי שטרן: היות ואין פיזור כנסת, אז אין סיבה לכנסת להנות משני העולמות, גם לא להתפזר וגם לצאת לפגרה.

יורי שטרן: אז אני אומר שאם בחירות לרשות הממשלה מחייבות השתתפות פעילה יותר של חברי הכנסת וזה נכון כי אנחנו מגוייסים, אז צריך להיות משטר מיוחד של ישיבות.

יורי שטרן: אני מציע שאם הבחירות מתקיימות ב-6 בפברואר, אז רק 30 יום לפני כן אפשר לדבר על פגרה וגם פגרה כזאת, שפעם בשבוע הכנסת תקיים ישיבות.

יורי שטרן: אני חושב שזה נכון גם מול הציבור הרחב.

סאלח טריף: אתה רוצה להפוך את הכנסת לגיהנום.

סאלח טריף: אין לך נסיון של בחירות בכנסת, אתה לא יודע מה זה.

סאלח טריף: מוכרחים לשמור על הכנסת.

אופיר פינס-פז: הוא צריך לשמור על האינטרסים האישיים שלו.

יורי שטרן: אין לי שום אינטרסים אישיים.

יורי שטרן: איזו מן השמצה זו?

יורי שטרן: איזה אינטרסים אישיים?

אופיר פינס-פז: אתה רוצה את אריק שרון, אתה לא רוצה את אהוד ברק...

יורי שטרן: מה פתאום הכנסת נותנת לעצמה מנוחה שכזאת?

אופיר פינס-פז: אתה הולך לנוח אדוני.

אופיר פינס-פז: אני הולך לעבוד מאוד קשה.

יורי שטרן: אני מבקש, שזה יהיה לפחות עד סוף השבוע הראשון של ינואר, שאז יישארו 30 יום עד לתאריך הבחירות.

סאלח טריף: הדברים ברורים לי.

סאלח טריף: תודה.

שאול יהלום: ראשית, ברצוני להעיר שתי הערות ולפיהן לומר את דעתי.

שאול יהלום: הערה ראשונה: אנחנו נכנסים לקלחת מאוד אינטנסיבית מבחינה מפלגתית וימי חמישי הם הימים המסורתיים של ישיבות מפלגה וכדומה.

שאול יהלום: לעשות ישיבות כנסת דווקא במצב כזה בימי חמישי, אני חושב שזה לא נכון.

שאול יהלום: דבר שני, אני רוצה להעיר שיום רביעי הוא יום הדלקת נרות ויום חנוכה ולכן בכל מקרה זה מחייב שביום רביעי ב-17:00 יסתיימו הדיונים.

שאול יהלום: אני בעד הפגרה באופן עקרוני ואני חושב שכך צריך להיות כי גם מבחינה פופוליסטית יחילו אנשים לנצל את עבודת הכנסת וגם מבחינה זו שיש כאלה שבאמת רוצים לעבוד.

שאול יהלום: כן, המפד"ל הולכת לעבוד באופן רציני מאוד למען המועמד הימני שיהיה והיא לא יכולה להיות פה, בכנסת.

את העניין: אני חושב, שחבריי בימין מתנגדים לפגרה ואני אתם, בגלל החשש שאלה שרוצים לתמוך במשא ומתן המדיני רוצים בין השאר את הפגרה גם לעניין הזה, כדי שהחוק הזה לא ימשיך בהליכי החקיקה.

יורי שטרן: אני תומך בדבריו של חבר הכנסת יהלום.

אופיר פינס-פז: לעניין מה שאמר חבר הכנסת יהלום בסיפא של הדברים, אני מוכן לשקול את העמדה.

אופיר פינס-פז: אני חושב שבסביבות ה-7 לפברואר אגיע עם עמדה מגובשת ואז יכול להיות שבשבוע האחרון של הפגרה, בין ה-7 לפברואר ל-13 בפברואר, נוכל לקיים הצבעות בעניין הזה.

אופיר פינס-פז: לגבי העניין לגופו, העניין של יום שלישי, זו פשוט בקשה מפורשת של יושב ראש הכנסת, מזכיר הכנסת ושל צוות העובדים, כי יש פה מסיבת חנוכה מסורתית.

אופיר פינס-פז: אם כבר מגיעים למסיבה, אז למה לא לעשות כמה שעות ישיבה?

סאלח טריף: הילדים שלי יתעקשו לבוא איתי.

אופיר פינס-פז: חבר הכנסת יהלום הציע עכשיו להעביר את המסיבה ליום רביעי.

אופיר פינס-פז: ..

דוברים: אי אפשר.

דוברים: הזמינו אומנים...

אופיר פינס-פז: אי אפשר להעביר את המסיבה.

אופיר פינס-פז: אם כך, באים לישיבת כנסת של שעתיים, אני מציע שהמזכירות תקבל את ההצעה של חברינו הערבים ושום הצעת חוק או...

סאלח טריף: שום דבר לא יהיה מלבד מסיבת חנוכה ביום שלישי.

סאלח טריף: אני עומד על כך.

יורי שטרן: למה?

יורי שטרן: למה?

סאלח טריף: אני אסביר לך...

אופיר פינס-פז: אני באמצע הדברים.

אופיר פינס-פז: לגבי יום רביעי, לא אכפת לי שזה יהיה ביום רביעי או ביום חמישי, אבל נדמה לי שחבר הכנסת יהלום צודק.

אופיר פינס-פז: לעשות יום כנסת מיוחד ביום חמישי שזה לא ביום כנסת רגיל, על מה ולמה?

אופיר פינס-פז: מה הבעיה?

אופיר פינס-פז: למה לא לעשות ביום רביעי?

אופיר פינס-פז: אמר חבר הכנסת דהאמשה מפורשות שהחג הוא ביום שלישי, עם סיכוי של אחוז אחד שזה ביום רביעי.

אופיר פינס-פז: אם הסיכוי הזה מתממש, אני מודה שנוצרת בעיה.

אופיר פינס-פז: אבל, ב-99% החג הוא ביום שלישי והוא אמר שביום רביעי אין בעיה להתכנס.

סאלח טריף: ואני מוסיף לדבריך, שביום שלישי זה החג הגדול של הנוצרים ה-25 בדצמבר.

אופיר פינס-פז: בסדר.

אופיר פינס-פז: יכול להיות שבעניין יום שלישי לא צריך.

אופיר פינס-פז: אני מציע לאשר את יום רביעי כי יש המון חוקים.

אופיר פינס-פז: היום לא נספיק לעשות את הכל.

אופיר פינס-פז: יש חוק מימון שייקח 8 שעות.

אופיר פינס-פז: יש היום חוק עמיר פרץ שייקח 10 שעות.

אופיר פינס-פז: העסק מסובך.

אופיר פינס-פז: לא תהיה פה היום הרבה חקיקה.

אופיר פינס-פז: אני אומר, שצריך לנצל את יום רביעי, אמנם עד שעה 17:00, אבל לתת לחברי הכנסת את האפשרות.

אופיר פינס-פז: אמנם זה לא ממש אינטרס שלי, אבל זה גם אינטרס שלי וגם של אחרים לתת עוד יום בשבוע הבא...

אופיר פינס-פז: חברי הכנסת המסורתיים והדתיים ואפילו הקונסרבטיבים כמוני, רוצים בשעה 17:00 להדליק נר...

סאלח טריף: בסדר.

סאלח טריף: לי אין שום חג בשבוע הבא, שלא תהיה לכם טעות.

סאלח טריף: אני מבקש מכם שנגלה רגישות לחגיהם של אחרים.

סאלח טריף: חבר הכנסת שטרן, אני פונה אליך.

יורי שטרן: חג המולד הוא ביום שני.

סאלח טריף: חג המולד הוא יומיים ואיד אל-פיטר מתחיל ביום שלישי.

יורי שטרן: ממתי הכנסת חוגגת את חג המולד?

יורי שטרן: אני לא מבין את זה.

סאלח טריף: היא לא חוגגת.

סאלח טריף: אין לי התנגדות שהכנסת נערכה לישיבה מיוחדת לרגל חג חנוכה, להיפך, בכבוד, ובלבד שתהיה חגיגה עם האומנים, עם הילדים ועם כולם ואני אשקול אפילו להגיע עם הילדים שלי.

סאלח טריף: אבל, בואו נשאיר את זה כך.

סאלח טריף: חבר הכנסת שטרן, אני מנסה להסביר לך...

יורי שטרן: החגים האלה הם בכל שנה.

יורי שטרן: אני לא זוכר פעם אחת שביטלו יום שלם של ישיבות בגלל החגים האלה.

סאלח טריף: אתה לא זוכר טוב.

סאלח טריף: היו דברים מעולם.

סאלח טריף: אני זוכר שפניתי לבג"צ בעניין החג שהיה לי ויושב ראש הכנסת דן תיכון שינה.

סאלח טריף: יש התחשבות כאן, אנחנו מתחשבים אחד בשני.

סאלח טריף: זה לא פוליטיקה.

סאלח טריף: יום שלישי יהיה יום של מסיבת חנוכה בכנסת בלי ישיבה.

סאלח טריף: אני לא יודע אם ניתן לרכז את הכל ביום חמישי משעות הבוקר ועד שעה מאוחרת.

אופיר פינס-פז: מה שאמר לך חבר הכנסת יהלום צודק.

אופיר פינס-פז: יש ישיבות בתל-אביב...

סאלח טריף: אז יום חמישי לא.

סאלח טריף: אני מבקש להציע...

שאול יהלום: לא ענית לגבי חוק אלון שדיברתי עליו.

שאול יהלום: אני מבקש שתהיה החלטה, שכאשר ועדת חוקה מסיימת את תהליכי החקיקה, יהיה כינוס של הכנסת.

סאלח טריף: אינני מתערב בעבודתן של ועדות אחרות, אלא כשאני נדרש.

סאלח טריף: עתה אין בפניי שום בקשה לשום דבר.

סאלח טריף: אני לא עוסק בשאלות כאלה ודיה לצרה בשעתה.

סאלח טריף: אני לא רוצה להתעסק בזה.

סאלח טריף: אני צריך לקבוע גם בנושא עבודת הוועדות.

סאלח טריף: אז בעניין הזה אני קובע שההצעה שמתגבשת כרגע היא שביום שלישי יהיה כינוס של מסיבת חנוכה, ביום רביעי תתקיים מליאה משעה 11:00 עד שעה 17:00 וזו ההצעה שהתגבשה כאן, כאשר אני מבקש.

סאלח טריף: ..

אופיר פינס-פז: אני מוכן להציע עוד הצעה, שוועדת הכנסת תיקבע עוד מועד לעוד דיוני מליאה במהלך חודש ינואר...

סאלח טריף: זה יקבע בהליך אחר.

סאלח טריף: אני חוזר ואומר, אני מבקש להביא את ההצעה שהתגבשה ביניכם: ביום שלישי יהיה כינוס חנוכה וביום רביעי תתקיים מליאה משעה 11:00 עד 17:00

שאול יהלום: אדוני לא עונה על מה שאני מבקש לגבי חקיקת החוק.

סאלח טריף: זו ההצעה שהתגבשה עכשיו לגבי כינוסי הכנסת.

סאלח טריף: מי בעד הבקשה הזאת, ירים את ידו?

סאלח טריף: בעד – 2 נגד – 2 נמנעים – אין

סאלח טריף: הבקשה לא אושרה.

סאלח טריף: אנחנו נדון בעניין הזה מחדש.

אופיר פינס-פז: אני מבקש רביזיה.

סאלח טריף: יש לי 25 חברי ועדה.

סאלח טריף: בפורום הנוכחי אני לא יכול לסגור כלום.

סאלח טריף: לכן, אני מבקש לקבוע בהמשך היום עוד ישיבה.

סאלח טריף: יש עוד חברי כנסת מסיעות אחרות.

סאלח טריף: אני קובע שיתקיים דיון מחודש ולא רביזיה.

סאלח טריף: 8.

סאלח טריף: רשות החברות הממשלתיות, מינוי דירקטורים

סאלח טריף: שלום לשופט רביבי.

סאלח טריף: אני מודה לך על שבאת לכאן עם שאר החברים.

סאלח טריף: נמצאים אתנו גם נציגים מהאגודה לזכויות האזרח.

סאלח טריף: אני ביקשתי לקיים את הדיון הזה בעקבות דיונים שקיימנו כאן בעניין מסיבה פשוטה והיא, שהיו עשרות אם לא יותר של מינויים בדירקטורים ממשלתיים, לאחר קבלת חוק כאן בכנסת לפני 6 או 8 חודשים, שבו דובר על מינוי דירקטורים או מתן העדפה למינוי דירקטורים דרוזים או צ'רקסים והחוק הזה לא יושם הלכה למעשה.

סאלח טריף: בדקנו את הנתונים וראינו שמתוך מאה ומשהו היו מתי מעט של מינויים.

שרון אברהם-ויס: מתוך 214 מינוים בחצי השנה האחרונה היו בסך הכל 4 ערבים...

סאלח טריף: אני מאוד מודה לך על העזרה כי אני שוכח את הנתונים.

סאלח טריף: בעבר, כאשר התקבל החוק לגבי הנושא של נשים היתה הוראת בג"צ.

סאלח טריף: אני יודע, שהוועדה הזאת עצרה את המינויים והיתה דורשת מאותם שרים שכל הזמן יעמדו על שלהם ועל אנשיהם ועל הקרובים אליהם בלי התחשבות בחוק, שלא ממנים עד שלא מביאים אישה.

סאלח טריף: היו מחפשים נשים בנרות, נשים שהתאימו ולא סתם.

סאלח טריף: נשאלת השאלה: האם אתם קיבלתם כל כך הרבה מועמדים בני מיעוטים שלא התאימו?

סאלח טריף: או, שבכלל לא קיבלתם ואפשרתם העברה של מניעים כאלה, של דירקטורים שלמעשה היתה בה מעין דריסה של כוונת המחוקק בדבר מתן שיוויון בעניין של הייצוג בתוך החברות הממשלתיות.

סאלח טריף: אני חושב שהנושא הזה זועק לשמיים.

סאלח טריף: מנסיוני אני, כחבר קואליציה שצריכים אותי כל יום בממשלה, לא עלה בידי להכניס דירקטור דרוזי אחרי איומים בבג"צ.

סאלח טריף: זה מעט מדי לטעמי ומדי מעט על פי החוק וזה לא יכול להיות.

סאלח טריף: זה לא צדק.

סאלח טריף: פנינו אליך, השופט רביבי, וביקשנו לשבת אתך, כדי לוודא שאכן הוועדה הזאת היא השסתום.

סאלח טריף: היא הקטע המבקר.

סאלח טריף: אם אדוני יגיד לשרים כמו שהיועץ המשפטי לממשלה פנה לשרים ואמר להם שיתנו עדיפות ויביאו הצעות למינויי דירקטורים בני מיעוטים כדי לתת ייצוג הולם וזה לא נעשה.

סאלח טריף: על כן אנחנו מבקשים את הדיון הזה.

סאלח טריף: בבקשה אדוני.

יצחק רביבי: המענה שלי הוא אחד, שאתם גם כן על פי החוק, ידעתם למי לפנות.

יצחק רביבי: אתם פניתם למי שמוסמך להציע מועמדים וזה השרים.

יצחק רביבי: אני מבין שאלה בעצם הצעדים שאתם נקטתם.

יצחק רביבי: החוק מסמיך אותם ולא אותנו להציע מועמדים.

יצחק רביבי: החוק גם לא מאפשר לנו לקבל רשימה של מועמדים ומהם לשלות את אותם אלה שאנחנו חושבים שהם מתאימים.

יצחק רביבי: אנחנו מקבלים רשימה מוצעת של מועמדים.

יצחק רביבי: אם ברשימה הזאת לא מביאים מועמדים ערבים, מי שהחוק מטיל עליו את החובה הזאת, לא ממלא אחר החוק.

יצחק רביבי: אנחנו מודעים לאותו סעיף של העדפה מתקנת.

יצחק רביבי: אנחנו פועלים באותה מתכונת, צעד אחר צעד, ואנחנו פועלים באופן כמעט זהה לחלוטין, כפי שפעלה הוועדה בתקופה שאני טרם הייתי היושב ראש שלה, בתקופה של השופט בן-דרור בנושא של נשים.

יצחק רביבי: כלומר, הצעד הראשון שהוועדה עשתה לאחר שהסעיף הזה חוקק היה פניה לשרים, כדי לבוא ולהזכיר להם, כאילו שהם לא מודעים לכך, שאכן קיים סעיף כזה ואנחנו מבקשים שהם יביאו בחשבון שהסעיף הזה קיים וצריך ליישם אותו.

יצחק רביבי: כאשר הוועדה נוכחה לדעת שבהמשך ההצעות למועמדים שהיא קיבלה, לא היתה התייחסות לסעיף הזה או שהיתה התייחסות מינימאלית, יצא מכתב מטעם הוועדה על כל מקרה בנפרד, שאכן הוועדה שלחה מכתב התרעה או אזהרה או תזכורת לשרים ולמרות המכתב הזה לא קיבלנו מינויים ואנחנו מודיעים להם, שבמידה והדבר הזה לא יתבצע ולא יקויים, אנחנו נאלץ לעכב או להתייחס באיזו שהיא דרך לקיום של ...

יצחק רביבי: השלב השלישי הוא השלב הנוכחי והוא מכתב שבו אנחנו מודיעים לשרים שהם מעכבים דיון במועמדים שהשרים מציעים, עד שלא נקבל מועמד ערבי, צ'רקסי או דרוזי אלא אם כן השר יבוא בהתאם לחוק ויאמר לנו: חיפשתי,לא מצאתי מישהו מתאים.

יצחק רביבי: אותו דבר במגזר של הנשים ובמידה ויאמר לנו שחיפש ולא מצא, ודאי שהוועדה לא יכולה לעשות דבר, כיוון שזו בעצם הפריבילגיה של השר.

יצחק רביבי: אנחנו נקטנו בשלושת הדרכים האלה.

יצחק רביבי: בתחילה אזכור, לאחר מכן התרעה שאנחנו בהמשך נעכב והיום אנחנו מעכבים.

יצחק רביבי: אנחנו מעכבים היום בעשרות חברות ממשלתיות, שאנחנו מסרבים להמשיך לדון בהן, אלא אם כן אנחנו נקבל מועמד ערבי או הסבר מדוע לא קיבלנו.

יצחק רביבי: יש לי פה מתכונת של מכתבים.

יצחק רביבי: אני לא אכנס לפרטים עם נוסח ברור וחד משמעי שבו אנחנו מודיעים לשרים: רבותיי, אנחנו מבינים שאתם יודעים עד להשגת ייצוג הולם כאמור, אבל אז נעכב כל דיון במינויים הבאים.

סאלח טריף: האם יש לכם הערכה לגבי המספר?

יצחק רביבי: אין לי הערכות סטטיסטיות בנושא הזה.

יצחק רביבי: הדבר היחיד שאני יכול לעשות הוא אולי לבוא ולציין שמות של חברות, שבהן ננקטו הצעדים האלה ואתם תבינו שהחיפוש אחר המטבע הוא לא מתחת לפנס אלא ברחוב ששם המטבע בעצם הלכה לאיבוד.

יצחק רביבי: במקום שמישהו לא מנסה למצוא אותה.

יצחק רביבי: אני אקרא ולא אכנס לשמות כי איני רוצה לעבור על חוק צנעת הפרט.

יצחק רביבי: מדובר פה על מכתב אזהרה בקשר לדירקטוריון חברת בזק בינלאומי, מכתב לדירקטוריון בנק החקלאות לישראל, מכתב בקשר לשירותי איכות הסביבה ברמת חובב.

יצחק רביבי: מכתב בקשר לפיתוח חוף ים המלח, חבל סדום.

יצחק רביבי: מכתב בקשר לעמידר, מכתב בקשר לחברת רפאל.

סאלח טריף: אפילו בחברה לפיתוח עכו העתיקה, בדקתי ומצאתי שעד שלא הצעתי מהנדס אחד לא היה אף אחד.

סאלח טריף: אני מדבר על עכו העתיקה, לא על רפאל.

סאלח טריף: אין מניעה להציע איזה תת-אלוף דרוזי לרפאל או לתעשיה הצבאית.

סאלח טריף: הצענו סגן אלוף מחיל הים לחברה של חיל ים.

סאלח טריף: אין מניעה היום למנות בני מיעוטים לכל חברה ממשלתית.

סאלח טריף: יש מתאימים כאלה לכל חברה, כולל החברות הביטחוניות.

סאלח טריף: כמובן שהם צריכים לעמוד בקריטריונים של הסיווג הביטחוני.

סאלח טריף: אני הייתי פעם כזה.

סאלח טריף: השאלה היא, איך מתגברים על שרירות הלב הממשלתית הזאת?

יצחק רביבי: הפניה צריכה להיות כנגד או כלפי אותם שרים בעלי סמכות, שהחוק הסמיך אותם למנות את האנשים האלה.

יצחק רביבי: אנחנו, כוועדה, נפעל בהתאם לחוק ובהתאם להנחיות וגם היועץ המשפטי וגם אותו בג"צ של שדולת נשים שהיה בשעתו מכוון גם אותנו.

יצחק רביבי: אין לנו שום ברירה.

יצחק רביבי: בתקופה שאני הייתי מנהל בתי המשפט, לפני שנתיים, אחת המעידות הגדולות שלנו היתה לקבל מועמדים מתאימים מהמגזר הערבי.

יצחק רביבי: זה היה מאוד קשה ואנחנו מאוד חיפשנו ומאוד השתדלנו.

יצחק רביבי: היתה לנו בעיה מאוד קשה, אני לא יודע מה קורה עם זה היום.

יצחק רביבי: ישנה איזו שהיא גישה לא כל כך אוהדת או נחמדה לגבי מסגרות ממלכתיות.

יצחק רביבי: אני לא יודע מה הסיבות לכך.

יצחק רביבי: דבר נוסף, אולי הייתי אומר שהוא מאפיין גם קצת את המגזר הערבי, אני לא יודע אם זה חוסר פירגון או עוינות או משהו כזה, כשמקבלים איזה שהוא שם, היתה התייחסות מאוד לא נחמדה למגזר הערבי כמעט לכל מועמד שהיה מגיע אלינו.

יצחק רביבי: שוב, אני מדבר לגבי התקופה בה כיהנתי כמנהל בתי המשפט לגבי משרות שיפוט.

סאלח טריף: באיזו צורה?

יצחק רביבי: התגובות היו מאוד לא נחמדות.

יצחק רביבי: אם זה החמולה ואם זאת המשפחה.

יצחק רביבי: ..

סאלח טריף: מה זה ענייננו אם אדם מתאים?

סאלח טריף: אני רוצה לומר לך משהו: אני נמצא בפוליטיקה כמה ימים וגם כראש רשות מקומית.

סאלח טריף: אני מכיר ישובים יהודים רבים שיש מאבקים כאלה על כל מיני תפקידים.

סאלח טריף: כשאנחנו באים לשפוט את האדם המוצע לתפקיד מסוים מבחינת התאמתו, האם חשוב לנו מה חושבים עליו קרוביו או משפחתו או חמולתו?

שאול יהלום: לא...

סאלח טריף: אני מבין.

סאלח טריף: אני לא חושב שעורך דין טוב צריך פריימריס כדי להתקבל כשופט.

סאלח טריף: אני לא חושב שמהנדס טוב שיש לו ניסיון צריך את חתימות בני המשפחה או הכפר או הישוב או העיירה כדי להתמנות לחברת עמידר.

סאלח טריף: אינני סבור כך.

יצחק רביבי: התגובה היא לא עמדות שלהם.

יצחק רביבי: התגובה היא תגובה הוגנת תגובה שבעצם פוגעת.

יצחק רביבי: ..

סאלח טריף: אז השתנו דברים.

סאלח טריף: אני רוצה לומר לך שאם הטענה הזאת נכונה לגבי הציבור הערבי והשופט רביבי יסכים איתי, אז בוודאי ובוודאי שלציבור הדרוזי זה בכלל לא רלבנטי.

סאלח טריף: אז למה לא מינו דרוזים?

סאלח טריף: היות ואני מכיר מעט את הציבור הערבי שרוצה גם להתמודד על רשות הממשלה, אני רוצה לומר לכם שבציבור הערבי יש גישה מאוד רצינית של השתלבות, של שיוויון, של קבלת תפקידים.

סאלח טריף: יש שורה של חוקים שעשינו כאן.

סאלח טריף: זה דווקא במנהיגי הזרם היותר ראדיקלי בציבור הערבי.

סאלח טריף: אני לפחות, יחד עם חבר הכנסת עזמי בשארה הגשנו שתי הצעות חוק בנושא שירות המדינה.

סאלח טריף: עכשיו זה עבר לקריאה שניה ושלישית והצטרפה אליו הממשלה לפני זה בנושא הדירקטורים.

סאלח טריף: אם זה כך, בדוק את זה כי זה לא קיים.

סאלח טריף: תמצא עשרות ומאות מועמדים מתאימים.

סאלח טריף: אני זוכר, שדיברו על נשים שהן לא מוכשרות מספיק.

סאלח טריף: אז פתאום יש נשים והן יותר מדי מוכשרות ועכשיו מדברים על זה שהן יותר מוכשרות מגברים.

סאלח טריף: אני מסכים לכך.

סאלח טריף: אני מבקש מאדוני את רשימת המשרדים של השרים שבהם יש חברות שלא מגישים מועמדים ערבים.

סאלח טריף: אני ראיתי רשימות שיש בהן חסר ואמרתי לכם שבעכו העתיקה, בחברה לפיתוח עכו העתיקה אין ולא היה אף ערבי.

סאלח טריף: זה לא יישמע.

סאלח טריף: היה עוד איזה חוצפן אחד שביקש ממני דירקטור לפיתוח הרובע היהודי בירושלים.

סאלח טריף: אתם מבינים את האבסורד?

שאול יהלום: כל מה שאני יכול להגיד על כבוד השופט רביבי, כיושב ראש הוועדה זה באמת מהיכרותי אותו במשך שנים שהיה מנהל בתי המשפט ואין לי ספק שהם עושים את מלאכתם נאמנה, על פי החוק והבעיה שלנו היא השרים.

שאול יהלום: אני חושב, שמה שאנחנו צריכים לקבל מכבוד השופט רביבי זה את האינפורמציה, איפה יש בעיה שנמשכת, מינוי שהוא מעכב ולקרוא לסדר את השר.

שאול יהלום: לבוא אליו ולהגיד לו: אדוני היקר, אנחנו יודעים שאתה עושה את הדברים האלה והאלה וזה לא יעבור.

שאול יהלום: אבל, אני רוצה לומר שאיך שאני מבין את העניין, הדיון כרגע בכלל לא אקטואלי.

שאול יהלום: על פי הנחיית היועץ המשפטי לממשלה, אנחנו נמצאים בהקפאה של מינוי דירקטורים בכלל בתקופת הבחירות, כך שאני חושב שלגבי כל העניין יש לנו מספיק זמן.

שאול יהלום: ..

סאלח טריף: חבר הכנסת יהלום, התחלנו לעסוק בזה לפני שדובר על הקדמת הבחירות ונדמה לי שגם אחרי הבחירות יש חיים.

סאלח טריף: אנחנו עוסקים בזה לא בגלל התקופה של החודש הזה.

סאלח טריף: אין קשר בין הדברים.

סאלח טריף: אתה יודע שיש שם תהליך ועד שזה מבשיל כבר עברת את הבחירות.

סאלח טריף: אנחנו לא מתייחסים לתקופת בחירות.

זהר שר: רציתי להעיר, שגם נושא הנשים לקח זמן ועבר תהליך הבשלה שלוקח הרבה זמן, עד שהגענו למצב הנוכחי שיש הרבה חברות ש...

דניאלה במבמרגר: תחילת ההבשלה היתה אחרי בג"צ...

סאלח טריף: במקרה שלנו, אנחנו מפחדים שאחרי ההבשלה לא יישאר תבשיל.

זהר שר: אני מדבר על פרק הזמן.

זהר שר: מאז שהתחיל השופט בן דרור לכתוב את המכתבים האלה ועד שהגענו למצב של היום, זה לקח זמן.

זהר שר: לדוגמא, אני רוצה להזכיר שלפני חודש בלבד היו 10 דירקטורים ערבים ועכשיו יש 17.

זהר שר: זה אומר שמשהו התחיל לזוז.

סאלח טריף: בשבוע האחרון החלטתם על 7 נדמה לי.

זהר שר: אני חושב שזו אינדיקציה.

זהר שר: אם עד לפני חודש היו רק 10 ועכשיו, בתוך חודש, הגענו למצב שיש 17, כדאי להסתכל על...

סאלח טריף: כדאי להסתכל על כך שהישיבות שעשינו כאן, יחד אתך, אולי הניבו קצת פרי והאיומים על בג"צ ועל היועץ המשפטי לממשלה.

סאלח טריף: ..

זהר שר: בסדר.

זהר שר: על כל פנים, התהליך הזה, כתיבת המכתבים והתוצאות שבעקבותיהם, הוא תהליך שצפוי שיניב פרות.

זהר שר: אני אומר את זה על סמך לקחי מה שהיה.

סאלח טריף: האם מותר לי לא לקבל את התהליך הזה?

סאלח טריף: לחשוב שיהיה תהליך יותר משופר?

סאלח טריף: האם זו גזירה משמים שרק בעקבות בג"צ או בעקבות מכות שצריך לתת לשרים צריך לעשות את זה?

סאלח טריף: אני לא מבין את זה.

סאלח טריף: אני מאוד מקבל את הדברים של השופט רביבי ואני מאוד שמח שהוא פנה לשרים ואני מאוד מקווה שזה יעשה משהו.

סאלח טריף: יש כאלה ששום דבר לא עובד עליהם.

סאלח טריף: חבר הכנסת דהאמשה בבקשה.

עבד-אלמאלכ דהאמשה: אני רוצה לומר, שזו בושה וחרפה.

עבד-אלמאלכ דהאמשה: צריך לחוקק חוקים בכדי שמגזרים של האוכלוסייה ימצאו ביטוי גם בחברות ממשלתיות ובחברות אחרות בכל מיני מקומות.

עבד-אלמאלכ דהאמשה: מזה מתחלים העניינים.

עבד-אלמאלכ דהאמשה: להגיע עד כדי כך שלחוקק חוק בכדי שאנשים, בין אם זה ערבים בין אם זה נשים, במגזרים כאלה יוכלו למצוא ביטוי בחברות האלה?

עבד-אלמאלכ דהאמשה: אנחנו עושים את זה כאשר הבעיה נמצאת על השולחן והחוק כבר קיים, אז גם להמשיך ולא לעשות?

עבד-אלמאלכ דהאמשה: אני רוצה לקשר את זה עם הבחירות והדמוקרטיה.

עבד-אלמאלכ דהאמשה: איך אפשר לצפות מאדם רעב, ושחי בעוני, שצריך לדאוג כל הזמן שיהיה בלילה חם לבנים או שתהיה להם קורת גג ואפשרות לישון בלי לחלות, יש לו זמן לחשוב על דמוקרטיה?

עבד-אלמאלכ דהאמשה: יש לו את היכולת, את האפשרות לעשות בחירה בין מועמדים לבין מפלגות?

עבד-אלמאלכ דהאמשה: הם נלחמים על זכות הקיום.

סאלח טריף: יש חלק בציבור שיאהב את מה שאתה אומר.

סאלח טריף: אני מבקש שתחשוב על מה שאמרת.

סאלח טריף: זה דווקא צריך לגרום להם לחשוב על דמוקרטיה.

עבד-אלמאלכ דהאמשה: איך הם יוכלו לחשוב על דמוקרטיה אם הם רעבים?

עבד-אלמאלכ דהאמשה: אם הם חסרי בית?

שאול יהלום: הם מיואשים מהבטחות.

שאול יהלום: אם ראש הממשלה הבטיח לחסל את העוני ולטפל בחולה במסדרון ולא עשה כלום.

שאול יהלום: ..

סאלח טריף: אתה לא צריך הרבה שכנועים לחבר הכנסת דהאמשה, לגבי ראש הממשלה.

עבד-אלמאלכ דהאמשה: לכן אני אומר, שזה דבר יסודי שביסודי.

עבד-אלמאלכ דהאמשה: אנשים רעבים לא יכולים לפעול בצורה דמוקרטית.

עבד-אלמאלכ דהאמשה: זו אמת.

עבד-אלמאלכ דהאמשה: אדם שקיבתו ריקה, אין לו זמן לחשוב על הדמוקרטיה ועל חוקים ועל בחירות.

עבד-אלמאלכ דהאמשה: הוא צריך לדאוג לפרנס את הילדים.

עבד-אלמאלכ דהאמשה: אתה יודע, חבר הכנסת טריף, שמפלגות בשלטון לגבי המגזר הערבי, במגזרים הרעבים והעניים, גורפים את הקולות.

עבד-אלמאלכ דהאמשה: מספיק להבטיח משהו קטן, להבטיח משרה או קצת כסף או טובת הנאה וכל החמולה באה להצביע.

עבד-אלמאלכ דהאמשה: ובעניין הזה, תפסו אותנו בגרון כל השנים.

עבד-אלמאלכ דהאמשה: זה שולל את האפשרות המינימאלית שלאזרחים תהיה האפשרות להשתלב בתהליך דמוקרטי כל שהוא ולכן הדברים האלה חייבים תיקון.

עבד-אלמאלכ דהאמשה: אני רוצה להוסיף עדו משפט, אני חושב שהדברים הגיעו לסף התפוצצות.

עבד-אלמאלכ דהאמשה: לא במקרה היה מה שהיה במגזר הערבי לפני חודשיים.

עבד-אלמאלכ דהאמשה: אני חושב שזה יכול להתפוצץ לא רק אצל הערבים אלא גם אצל החרדים וגם אצל הרוסים וגם אצל העניים, אצל כולם.

עבד-אלמאלכ דהאמשה: היום אנחנו בשנת 2001 והאזרחים לא מוכנים להשלים עם המציאות הזאת.

עבד-אלמאלכ דהאמשה: יעשו דברים ואני לא רוצה לחזור עוד פעם על מה שהיה בוואדי סאליב.

עבד-אלמאלכ דהאמשה: היו כאלה הפגנות וכאלה פורענויות שאולי רק דרכן יועילו אלה שבשלטון ואלה שמכריעים, לחשוב על הדברים האלה ועל תיקונם.

סאלח טריף: תודה אדוני.

סאלח טריף: אני מבין שעכשיו אי אפשר למנות ולעשות שורה של מינויים לדירקטורים.

יצחק רביבי: ישנן הנחיות של היועץ המשפטי, שהן בעצם הנחיות זהות לתקופת הבחירות הקודמת, וקוראים לזה תקופת בין השמשות.

יצחק רביבי: היום אנחנו נמנעים באמת מלדון במועמדים, אלא אם כן חברה מודיעה שאין לה קוורום והיא לא יכולה לפעול והיא קורסת.

סאלח טריף: זה לא קורה.

זהר שר: יש מצבים של העדר קוורום.

זהר שר: במצבים כאלה חייבים למנות.

יצחק רביבי: במקרה שהועדה מקבלת נושא כזה והיא אכן חושבת שהנושא הזה באמת כך, אנחנו נתייחס לזה בצורה כזאת, אבל לא מעבר לדברים.

יצחק רביבי: היום מתקיימת ועדה, אבל מסתבר שהחומר שהגיע אלי היום, זה חומר שבעצם מאז קבלתו עברו חודשיים שלושה.

יצחק רביבי: גם פה אנחנו נהיה מאוד מאוד זהירים, כי ברגע שישנה איזו שהיא נגיעה של ריח, שמץ, אבק או ספק לגבי איזה שהוא נושא פוליטי...

יצחק רביבי: פנינו ליועץ המשפטי כדי לקבל הנחייה ברורה מה קורה עם הנושא הזה.

יצחק רביבי: הוא קבע לנו תאריך מסויים, שהוא התאריך שקובע בעצם לוועדה.

יצחק רביבי: אבל, יחד עם זה, צריך להיות יותר זהירים אפילו ...

שאול יהלום: אבל לפחות בישיבה היום, אם לא סודר העניין של הערבים והדרוזים אז אל תקבלו.

יצחק רביבי: המתכונת הזאת היא מתכונת שקיבלנו על עצמנו לבצע אותה בכל מקרה.

יצחק רביבי: עכשיו, אחר כך, תמיד.

שאול יהלום: אנחנו לא רוצים לשמוע את שם החברה שאתם דנים בה היום, אבל האם היא מילאה את הדרישות בנושא של הערבים והדרוזים?

יצחק רביבי: במידה ולא מילאו, אנחנו מעכבים דיונים.

זהר שר: זה לא חברה של היום.

זהר שר: דנים במועמדים לחברות שונות.

שאול יהלום: אני בטוח שאותו מועמד הוא לא ערבי ולא דרוזי.

זהר שר: זה יישקל לגבי כל חברה שמעלה שם של מועמד לגביה.

סאלח טריף: אני מבין שאין מינויים בתקופה הזאת, אבל לוקח זמן פרוצדורה עד שממלאים טפסים.

סאלח טריף: הפרוצדורה הזאת גם לא מתבצעת?

סאלח טריף: לא של המינויים אלא של הגשת המועמדויות?

יצחק רביבי: זה מתבצע.

זהר שר: אבל לגבי ההמשך, זה תלוי.

זהר שר: לאחר הבחירות תלויות כל ההתנגדויות שהוגשו לפני הבחירות ואין להן תוקף.

זהר שר: מתחיל תהליך מחדש.

סאלח טריף: אני מאוד מודה לכם על שבאתם לכאן ואני מודה לך מאוד כבוד השופט על מה שעשית בעניין הזה, זה מאוד חשוב.

סאלח טריף: אני מקווה שבהמשך הדברים יתוקנו.

סאלח טריף: תודה רבה לכם.

סאלח טריף: 9.

סאלח טריף: פניית חכ"לים בדבר שיחות הטלפון

שאול יהלום: אדוני היושב ראש, אני רוצה להבהיר שאני מרגיש את עצמי בעל אומץ להעלות את הנושא, בגלל שלי, כשר לשעבר, העניין מסודר כשר לשעבר, כך שאין לי שום בעיה עם הנושא.

עבד-אלמאלכ דהאמשה: אני מבקש סליחה, אבל בנושא הזה אני סומך את ידי על מה שחבר הכנסת יהלום יגיד והוא באמת ייצג אותי בעניין הזה וכן בעניין החדשות בשפה הרוסית.

עבד-אלמאלכ דהאמשה: הייתי מוסיף גם בשפה הערבית.

עבד-אלמאלכ דהאמשה: יש אוכלוסיה ערבית שחשוב לה להבין מה קורה.

עבד-אלמאלכ דהאמשה: אני מבקש סליחה, כי אני חייב ללכת.

סאלח טריף: אנחנו לא החלטנו בעניין הדיון בשבוע הבא.

סאלח טריף: אנחנו הבנו שאתה לא התנגדת שיהיה דיון ביום רביעי או חמישי.

עבד-אלמאלכ דהאמשה: לא.

עבד-אלמאלכ דהאמשה: זה כבר נדון?

סאלח טריף: לא עד הסוף.

עבד-אלמאלכ דהאמשה: אז אני הולך ליושב ראש עכשיו.

עבד-אלמאלכ דהאמשה: כל יום חמישי זה טוב מבחינתנו.

עבד-אלמאלכ דהאמשה: בשבוע הבא רק יום חמישי יכול להיות, כי ביום שני זה חג לנוצרים וערב חג שלנו, ואני לא יכול להיות פה עד 19:00 או 20:00 בערב.

סאלח טריף: אין ישיבה ביום שני.

סאלח טריף: ביום שלישי יש מסיבת חנוכה אז אין לנו בעיה.

עבד-אלמאלכ דהאמשה: בזה לא התערבתי.

עבד-אלמאלכ דהאמשה: יום רביעי יכול להיות היום הראשון או השני של החג שלנו ואי אפשר לבוא לכאן.

עבד-אלמאלכ דהאמשה: אז ביום חמישי זה אפשרי או שנלך בשבוע הבא לאיזה יום שתרצו, אין לי בעיה.

אתי בן-יוסף: יהיה דיון מחודש.

סאלח טריף: היום יהיה דיון ואנחנו נגיד לך.

סאלח טריף: חבר הכנסת לשעבר גדעון בן-ישראל, החלטנו בישיבה הקודמת בעניין בקשתכם בנושא הטלפונים, בנושא הפלאפונים והסדרנו את העניין.

סאלח טריף: מה נשאר לנו לדיון?

סאלח טריף: יש את המכסה או התקציב המיועד ואת זה העלה חבר הכנסת יהלום ורצינו לדון בזה.

סאלח טריף: היה משהו אחר לפני זה?

סאלח טריף: איך זה יכול להספיק?

2200: בתוך ביתו של חבר הכנסת לשעבר יש יותר מטלפון אחד.

סאלח טריף: מה אכפת לי?

סאלח טריף: יש לנו את אותו כסף.

סאלח טריף: אין לנו שום בעיה ובתוך אותה קצובה שיהיה טלפון, שניים, שלושה, אין שום בעיה.

שאול יהלום: כדי שלא תהיה הגבלה צריך להחליט על הקצובה.

שאול יהלום: שיהיו לו מאה טלפונים, זה לא משנה.

שאול יהלום: יהיה סכום למה שהם רוצים.

סאלח טריף: אני רוצה לתת לכם נתונים, על פי הנתונים שגברת חכמיאן הביאה לי לכאן.

סאלח טריף: 15 חכים לשעבר מקבלים תשומה של 7,290 שקלים לשנה.

סאלח טריף: 123 מקבלים 6075.

סאלח טריף: יוצא, שמ-210 חברי כנסת לשעבר...

שאול יהלום: למה זה צמוד?

סאלח טריף: עד עכשיו זה היה צמוד לגובה הפנסיה.

2200: לא, זה לא קשור.

2200: הוותיקים קיבלו יותר לפי התנאים שהיו אז.

טובי חכמיאן: מה שמקריא היושב ראש זה בשקלים.

טובי חכמיאן: זה היה המחיר לצרכן מה-1 בינואר.

טובי חכמיאן: הפעימה היא 0.243 שקל

שאול יהלום: לפי מדד המחירים?

טובי חכמיאן: נכון.

שאול יהלום: לא למדד בזק, למדד שיחות?

טובי חכמיאן: לא...

סאלח טריף: אני מציע שנבין ואחר כך נחליט.

טובי חכמיאן: למדד שיחות.

טובי חכמיאן: זה היה 25,000 פעימות מונה ובאפריל זה תורגם לכסף לפי מדד שיחות.

סאלח טריף: יוצא, שמתוך 210 חברי הכנסת לשעבר, ל- 140 מהם יש מעל 6000 שקל תשומה שנתית, על פי התרגום הזה.

סאלח טריף: ל-70 חברי כנסת יש פחות, יש חלק מהם שחושב שהיו שנתיים ושנה ושלוש.

סאלח טריף: הצעתי היא לקבוע מדרג לגבי חברי הכנסת שאומר, שמי שיש לו 70% פנסיה, 70 נקודות.

סאלח טריף: ..

סאלח טריף: אני לא מוכן לקשור חבר כנסת שבא לקדנציה של שנתיים כמו חבר כנסת שיושב כאן 20 שנה או 10 שנים ושיש לו גם יותר עבודה ציבורית ומוכר יותר ועובד יותר וכן הלאה.

סאלח טריף: אני חושב שעניין המדרג הוא הוגן.

סאלח טריף: אתה מסכים איתי?

שאול יהלום: לא.

שאול יהלום: אני מסכים לשנים אבל לא באחוזי פנסיה, כי היום, אחרי שהורידו את הפנסיה אדם שיהיו לו 70%, צריך לשבת בכנסת הזאת 35 שנה ואין אדם כזה ולא יהיה אדם כזה.

שאול יהלום: אז אם תקבע 5, 10, 15 ומעלה שנים או משהו כזה, אני מסכים.

שאול יהלום: אבל אחוזי הפנסיה זה לא רציני היום.

סאלח טריף: אני מוכן ללכת אתך על סידור.

סאלח טריף: ..

סאלח טריף: לא מורידים.

סאלח טריף: לא נוגעים במה שהיה.

שאול יהלום: אדוני היושב ראש, אני חייב לצאת ולכן אני מבקש להשמיע את הצעתי שאומרת:

שאול יהלום: שכל שנה או חלקי שנה יחשב כשנה.

שאול יהלום: מכאן ואילך, לעשות מדרג של 1000 שקל לשנה ולכל חלקי שנה.

שאול יהלום: אדם שהיה 10 שנים יקבל 10,000 שקל, אדם שהיה בכנסת 8 שנים יקבל 8,000 וכולי.

שאול יהלום: כל זה צמוד למדד השיחות בבזק.

שאול יהלום: אם לא מעלים את השיחות בבזק, לא צריך להעלות גם לחברי הכנסת לשעבר.

טובי חכמיאן: אז אדם שעבד 20 שנה יקבל 20,000 שקל לשנה.

שאול יהלום: זה צריך להיות עד גבול מסוים.

שאול יהלום: עד גבול של 12,000 שקל.

סאלח טריף: אני מציע שנקבע את התקרה.

שאול יהלום: אני מציע תקרה של 12,000 שקל.

טובי חכמיאן: התקרה המרבית כיום היא 7,300 שקל.

טובי חכמיאן: מדובר בחברי הכנסת הכי ותיקים.

סאלח טריף: אמרתי לגברת חכמיאן קודם, שחברי הכנסת הכי ותיקים ייהנו מדברים שאנחנו לא נהנים מהם היום.

סאלח טריף: זאת אומרת, הם לא נהנו מאותם תנאים של בריאות ולא נהנו מכך שעלתה המשכורת והם קיבלו 4 נקודות בעבר וכל מיני סידורים שלא היו.

סאלח טריף: אני מדבר על מדרג מכאן והלאה, כאשר התקרה תהיה 10,000 שקל לשנה.

סאלח טריף: מדובר להעלות מ-7,000 ל-10,000 שקל לשנה.

שאול יהלום: מ-1,000 שקל לשנה ועד 10,000 שקל לשנה.

טובי חכמיאן: היום מקבלים מקסימום 7,300 שקל לשנה, אז להשאיר את זה כתקרה.

שאול יהלום: אני מציע 10,000 שקל.

טובי חכמיאן: לשרים יש 1000 פעימות.

טובי חכמיאן: 1000 פעימות לחודש זה 200 שקלים לחודש.

טובי חכמיאן: יש להם 2,400 שקלים לשנה.

סאלח טריף: אז 1000 פעימות זה בסדר גמור.

טובי חכמיאן: לא, סך הכל לשנה 2,400 שקלים.

שאול יהלום: לא יכול להיות.

שאול יהלום: תבדקי את זה.

סאלח טריף: איך זה יכול להיות?

סאלח טריף: לשרים?

סאלח טריף: יש להם לשכה וכולי.

טובי חכמיאן: אני מדברת על שר לשעבר.

סאלח טריף: יש לו לשכה ועזרה של מזכירה...

2200: אנחנו מבקשים לקבל את ההצעה של חבר הכנסת יהלום, תקרה של 10,000 שקלים.

סאלח טריף: שרים לשעבר מקבלים משרד ולשכה והשתתפות.

סאלח טריף: ..

טובי חכמיאן: לא, רק אם יש לו 70% פנסיה.

טובי חכמיאן: זה בדוק.

טובי חכמיאן: שר שיש לו 70% פנסיה מקבל לשכה.

טובי חכמיאן: שר לשעבר כמו חבר הכנסת יהלום, שכיהן שנתיים שלוש או ארבע, אני כבר לא זוכרת, אין לו זכאות לשירותי משרד אלא יש לו זכאות רק לפעימות מונה בשווי של 1000 פעימות מונה לחודש.

טובי חכמיאן: זה מתורגם ל-240 שקלים.

2200: הוא מדבר על מענק של כסף מסוים, נדמה לי 1000 שקל לחודש.

טובי חכמיאן: 1000 פעימות מונה לחודש.

ישראל בן-ישראל: חוץ מהמונה, הוא מקבל גם מענק.

ישראל בן-ישראל: הוא מקבל גם מענק מסוים בכל חודש.

טובי חכמיאן: 1000 פעימות מונה לחודש.

אבי לוי: לדעתי, כדי שזה לא יגרום מבחינה ציבורית לאיזו שהיא בעיה, את התקרה המקסימלית הקיימת בעצם לא מעלים ובתוכה מאפשרים ביטוי לוותק.

אבי לוי: זה בסדר.

ארבל אסטרחן: זה יחול רק על כאלה מהכנסת הנוכחית והלאה?

סאלח טריף: כן, כאשר המדרג יחולק שכדי לקבל את המקסימום צריך להיות 10 שנים.

סאלח טריף: המינימום צריך להיות 10 שנים כדי לקבל את המקסימום.

סאלח טריף: ואז, לחלק את זה בערך ב-750 שקל לשנה או חלקי שנה לפי החישוב שאתם עושים.

ארבל אסטרחן: חלקי שנה זה אומר שיום נחשב לשנה או...

טובי חכמיאן: כמו ההחלטה הקיימת, ש-180 יום זה שנה.

סאלח טריף: בדיוק.

2200: הנוסחה הזאת לא פוגעת בשום זכויות?

טובי חכמיאן: זה לא הולך אחורנית.

טובי חכמיאן: זה מכאן והלאה.

ארבל אסטרחן: היא לא פוגעת ולא מיטיבה.

סאלח טריף: דיברנו על מדרג.

סאלח טריף: התקרה תהיה 7,500 מקסימאלית, כאשר מדובר על 10 שנים ותק מינימאלי, כאשר כל שנה לאחור לפי זה, תזכה ב-750 שקל וחלקי שנה יחשב למי שעשה 180 יום ומעלה.

סאלח טריף: שנה תחשב למי שכיהן 180 יום ומעלה.

ארבל אסטרחן: צריך להגיד שזה בא במקום ההחלטה של ה-3,300.

סאלח טריף: נכון.

2200: אני רוצה להבין את הסיכום אדוני היושב ראש.

סאלח טריף: ראשית, המדרג שמדובר עליו לגבי חברי כנסת מכאן והלאה הוא 7,500 שקל סכום מקסימאלי.

סאלח טריף: מי שיכול ליהנות מזה הוא מי שהיו לו מינימום 10 שנות שירות בכנסת.

סאלח טריף: לא גרירת ותק וכולי.

סאלח טריף: 10 שנות שירות בכנסת.

ארבל אסטרחן: אבל לא בהכרח רצוף.

סאלח טריף: לפי זה, יוצא 750 בכל שנה או חלקי שנה לפי מה שאמרנו.

2200: ולגבי הקיימים נשאר המצב כמות שהוא?

2200: אין שינוי.

סאלח טריף: בדיוק.

סאלח טריף: הרוב מקבל את השיעור הזה בערך.

2200: לגבי התרגום של הסכום שאנחנו מקבלים לשנה, אנחנו טוענים שיש פה טעות.

2200: אני מבקש שאם יתברר שהתרגום של המצב הקיים נותן יותר כסף, אז יתנו את הסכום של התרגום.

2200: לנו יש כל הזמן תחושה שפה תרגמו את העניין.

2200: ..

סאלח טריף: אם יש לך תרגום שמזכה אתכם ביותר, תבוא לוועדה ותראה שנטפל בזה.

2200: אני לא רוצה כל פעם לבלבל את המוח.

2200: אם יתברר שהיתה טעות בחישוב בתרגום, אז שזה יהיה לפי התוצאה האמיתית של התרגום.

אבי לוי: אני רוצה לציין שהתרגום הזה נעשה אצל חשב הכללי...

2200: גם שם היו לא פעם טעויות.

סאלח טריף: בסדר.

סאלח טריף: אז אם יש תרגום אחר, תביא את זה לכאן.

2200: רק שיהיה ברור, שאז הולכים לפי התרגום האמיתי.

ארבל אסטרחן: מי שעבד פחות מחצי שנה לא יקבל שום דבר.

ארבל אסטרחן: נכון?

סאלח טריף: לא יקבל.

ארבל אסטרחן: יש בסך הכל 11 חברי כנסת.

ארבל אסטרחן: ..

סאלח טריף: אני לא רוצה להיכנס לזה עכשיו.

סאלח טריף: תעזבי את זה עכשיו.

סאלח טריף: 10.

סאלח טריף: בקשות להעברת הצעות חוק מוועדה לוועדה אחרת

בלומנטל: "ביום 5/12/00 החליטה ועדת הכנסת להעביר לדיון לוועדת הכלכלה, הצעת חוק מעמד ותיקי מלחמת העולם השניה (תיקון – ותיק מלחמה נזקק) התש"ס-2000, של חה"כ יורי שטרן, אליעזר כהן, אביגדור ליברמן ומיכאל נודלמן.

בלומנטל: לידיעתך, חוק מעמד ותיקי מלחמת העולם השניה, התשנ"ט-1999, נדון בוועדת העליה, הקליטה והתפוצות.

בלומנטל: אודה לך אם תפעל להעברת הצעת התיקון לחוק (פ/2088) מוועדת הכלכלה לדיון חוזר בוועדת הכנסת, על מנת להביא את הצעת החוק הנ"ל לדיון בוועדת העליה, הקליטה והתפוצות.

בלומנטל: "

אתי בן-יוסף: חבר הכנסת פורז מסכים לזה.

סאלח טריף: אז אנחנו נמליץ למליאה להעביר את זה לוועדת העליה והקליטה.

סאלח טריף: 11.

סאלח טריף: קביעת ועדות לדיון בהצעות חוק

הצעת חוק יסוד: הצעת חוק להקלת הפירעון של משכנתאות, של חבר הכנסת דוד אזולאי, לדיון בוועדת הכספים.

הצעת חוק יסוד: בוודאי.

הצעת חוק יסוד: הצעת חוק העמותות (תיקון – שכר מירבי), נשמעו הצעות להעביר את הצעות החוק לדיון בוועדת החוקה, חוק ומשפט או לוועדת הכספים או לוועדת העבודה הרווחה והבריאות.

הצעת חוק יסוד: זה נושא שקשור בעמותות שמתוקצבות על ידי המדינה והיה בהם שכר גבוה למנהלים וכן הלאה ואני מציע שתהיה ועדה משותפת לעניין הזה.

ארבל אסטרחן: אז צריך להקים ועדה כזאת, כי אין לנו ועדה כזאת.

ארבל אסטרחן: אולי תעביר את זה לוועדת הכספים?

סאלח טריף: זו בעיית שכר ולכן זה יהיה בוועדת הכספים.

סאלח טריף: הנה נכנס לכאן חבר הכנסת שטרית.

סאלח טריף: לגבי הצעת חוק העמותות, בגלל שזה שכר, חשבנו שכדאי להעביר את זה לוועדת הכספים, מה דעתך?

מאיר שטרית: בסדר.

מאיר שטרית: בוועדת הכספים דנו בזה, זה הכי הגיוני בעיניי.

סאלח טריף: עניין העמותות נדון בדרך כלל בוועדת הפנים, אבל בגלל שמדובר בשכר אז זה קשור לוועדת הכספים.

מאיר שטרית: כספים יותר הגיוני, כי בעצם מה שאני מציע זה ליצור הגבלה של שכר בעמותות.

מאיר שטרית: אני מוכרח לומר שאתה מעורר בי ספק.

מאיר שטרית: כל הזמן חשבתי על ועדת הכספים.

מאיר שטרית: זה מעורר ספק, כי באמת מי שאחראי על העמותות זה רשם העמותות ומשרד הפנים.

מאיר שטרית: אם רשם העמותות, אז אולי צריכה לטפל בזה ועדת הפנים דווקא.

מאיר שטרית: אני מציע ליצור מצב שיהיו סנקציות.

מאיר שטרית: ..

מאיר שטרית: בואו נעביר את זה לוועדת הפנים.

סאלח טריף: אם חבר הכנסת שטרית, כאן, ברביזיה שלו מבקש שזה יהיה ועדת הפנים ואני התלבטתי בעניין, אז זה יועבר לוועדת הפנים.

סאלח טריף: אני מודה לכולם.

סאלח טריף: הישיבה נעולה.